  Майя Бывальцева Йӧвылэсултон уе Ижкарын сӥсъясь тӧл пельтоз но ӧжыт лымыялоз шуыса чаклало. Со сярысь «ВКонтакте» мерлыко вотэсысь бамаз улосвыл Гидрометцентрлэн пресс-секретарез Алла Шумихина ивортӥз. Кужмо тӧлъёсын но омырын бадӟым дыкужымен фронт ортчемен валче Йӧвылэсултон уе кӧня ке лымыялоз, -2…-7 градус луоз, лымшор но шундыпуксён вискысь сӥсъясь тӧл пельтоз (секундскын 9-14 метрозь кужмоялляса) Алла Шумихина, Удмуртиысь Гидрометцентрлэн пресс-секретарезСолэн кылъёсызъя, кезьыт куазь умойгес луысал. Ӝутскем температура (тол шорын -5 градус Ижкар понна – ӝутскем температура) но кужмо тӧл, -20 градус но тӧлтэм куазь сярысь, секытгес йӧто. Пыласькыны кезьыт дыръя умойгес, тӧло дыръя сярысь. Биоклиматической индексъёсъя, тӧл секундскын 10 метре пельтыку адямилы куазь тӧлтэм дыръя – 25 градус дыръя кадь йӧтэ Алла Шумихина, Удмуртиысь Гидрометцентрлэн пресс-секретарезАлла Шумихиналэн верамезъя, Россилэн бадӟым люкетаз Йӧвылэсутон уе куазь шуныт луоз. Кезьыт Якутиын гинэ, вуоно уе отын температура -35 градуслэсь улӥе лэзькоз. Тодэ вайытом, Йӧвылэсультонлы Удмуртиын 60-лэсь трос пылатӥськон интыос дасязы, со пӧлын «Лудорвай» музей заповедникын.  Тегъёс: Ижкар Гидрометцентр Удмуртия куазь тл Йӧвылэсултон  